**VZOR PRE POSKYTOVATEĽOV POMOCI**

|  |
| --- |
| **TEST ŠTÁTNEJ POMOCI** |
| Žiadateľ / Navrhované opatrenie |  |
| Názov projektu |  |
| Kód výzvy na predkladanie žiadostí |  |
| **Kontrolná otázka** | **A/N** | **Bližšia špecifikácia odpovede** |
|  |
| **I. PODPORA NEHOSPODÁRSKEJ ČINNOSTI** |
|  |
| 1. Je možné oprávnené aktivity, resp. činnosti žiadateľa podporené projektom predloženým na základe výzvy kvalifikovať výlučne ako činnosti nehospodárskeho charakteru v zmysle pravidiel v oblasti štátnej pomoci? | Vyberte položku.Ak je odpoveď ÁNO, prejdite na otázku č. 2.Ak je odpoveď NIE, prejdite na časť II. testu. | *Je potrebné uviesť konkrétnu nehospodársku činnosť, ktorá má byť podporená (v prípade potreby viaceré nehospodárske činnosti).* |
| 2. Vykonáva žiadateľ okrem nehospodárskej činnosti, ktorá má byť podporená, aj iné činnosti, ktoré sú hospodárskeho charakteru a nemajú byť predmetom podpory? | Vyberte položku.Ak je odpoveď ÁNO, prejdite na otázku č. 3.Ak je odpoveď NIE, prejdite na časť V. testu a vyberte možnosť „Podpora nehospodárskej činnosti – mimo pravidiel v oblasti štátnej pomoci“. | *Je potrebné uviesť konkrétnu hospodársku činnosť (prípadne viaceré hospodárske činnosti).* |
| 3. Ak sa poskytuje podpora na nehospodársku činnosť žiadateľa a žiadateľ vykonáva aj inú hospodársku činnosť, ktorá nemá byť podporená, deklaruje žiadateľ, že:1. náklady, financovanie a príjmy z nehospodárskej činnosti možno jasne oddeliť a zaúčtovávajú sa osobitne na základe dôsledne uplatňovaných a objektívne zdôvodniteľných zásad nákladového účtovníctva,
2. uvedené prostriedky nebudú použité na financovanie hospodárskych činností žiadateľa?
 | Ad a)Vyberte položku.Ad b) Vyberte položku.Ak sú odpovede na obidve podotázky ÁNO, prejdite na časť V. testu a vyberte možnosť „Podpora nehospodárskej činnosti – mimo pravidiel v oblasti štátnej pomoci“.Ak je aspoň na jednu otázku odpoveď NIE, prejdite na časť III. | *Je potrebné doplniť, ako má žiadateľ zabezpečené oddelené sledovanie činností/nákladov[[1]](#footnote-1) a ako to deklaroval. Zároveň je potrebné doplniť, či žiadateľ potvrdil, že podpora nebude použitá na hospodárske činnosti.* |
|  |
| **II. PODPORA NEHOSPODÁRSKEJ ČINNOSTI S DOPLNKOVÝM HOSPODÁRSKYM VYUŽITÍM** |
|  |
| 4. Bude podpora poskytnutá na základe výzvy primárne použitá na činnosti nehospodárskeho charakteru v zmysle pravidiel v oblasti štátnej pomoci? | Vyberte položku.Ak je odpoveď ÁNO, prejdite na otázku č. 5.Ak je odpoveď nie, vráťte sa na časť I. alebo prejdite na časť III. testu. | *Je potrebné uviesť konkrétnu nehospodársku činnosť, ktorá má byť podporená (v prípade potreby viaceré nehospodárske činnosti).* |
| 5. Bude predmetom podpory čiastočne aj hospodárska činnosť súvisiaca s projektom? | Vyberte položku.Ak je odpoveď ÁNO, prejdite na otázku č. 6.Ak je odpoveď NIE, vráťte sa na časť I. testu. | *Je potrebné doplniť konkrétnu hospodársku činnosť, ktorá súvisí s projektom.* |
| 6. Bude hospodárska činnosť čisto sprievodnou činnosťou, teda činnosťou, ktorá je priamo spojená s prevádzkou infraštruktúry a je pre ňu nevyhnutná alebo je neoddeliteľne spojená s jej hlavným nehospodárskym využitím (t. j. budú spotrebúvané tie isté vstupy ako pri základných nehospodárskych činnostiach)?  | Vyberte položku.Ak je odpoveď ÁNO, prejdite na otázku č. 7.Ak je odpoveď NIE, prejdite na časť III. testu. | *Je potrebné doplniť zdôvodnenie k odpovedi (napr. či boli tieto skutočnosti potvrdené žiadateľom).* |
| 7. Ak sa poskytuje podpora primárne na nehospodárske činnosti a doplnkovo vedľajšiu hospodársku činnosť žiadateľa, deklaruje žiadateľ, že kapacita pridelená každoročne na hospodárske činnosti (v prípade viacerých na všetky hospodárske činnosti súhrnne) nepresiahne 20 % celkovej ročnej kapacity žiadateľa? | Vyberte položku.Ak je odpoveď ÁNO, prejdite na otázku č. 8.Ak je odpoveď NIE, prejdite na časť III. testu. | *Je potrebné doplniť zdôvodnenie k odpovedi (napr. či boli tieto skutočnosti potvrdené žiadateľom).* |
| 8. Deklaruje žiadateľ, že bude na ročnej báze preukazovať, že hospodárske využitie nepresiahne 20 % celkovej ročnej kapacity? | Vyberte položku.Ak je odpoveď ÁNO, prejdite na otázku č. 9.Ak je odpoveď NIE, prejdite na časť III. testu. | *Je potrebné doplniť zdôvodnenie k odpovedi (napr. či dodržanie tejto podmienky žiadateľ potvrdil).* |
| 9. Má poskytovateľ k dispozícii mechanizmus spätného vymáhania pre prípad, že by hospodárske využitie presiahlo 20 % celkovej ročnej kapacity? | Vyberte položku.Ak je odpoveď ÁNO, prejdite na časť V. testu a vyberte možnosť „Podpora nehospodárskej činnosti s doplnkovým hospodárskym využitím – mimo pravidiel v oblasti štátnej pomoci“.Ak je odpoveď NIE, prejdite na časť III. testu. | *Je potrebné doplniť zdôvodnenie k odpovedi (napr. uviesť, či má poskytovateľ mechanizmus zverejnený na svojom webovom sídle, resp. či je súčasťou internej dokumentácie).* |
|  |
| **III. PODPORA HOSPODÁRSKEJ ČINNOSTI** |
|  |
| 10. Je možné oprávnené aktivity, resp. činnosti žiadateľov podporené projektom na základe výzvy kvalifikovať ako činnosti hospodárskeho charakteru v zmysle pravidiel v oblasti štátnej pomoci? | Vyberte položku.Ak je odpoveď ÁNO, prejdite na otázku č. 11.Ak je odpoveď NIE, vráťte sa na časť I. testu. | *Je potrebné uviesť konkrétnu hospodársku činnosť, ktorá má byť podporená (v prípade podpory viaceré hospodárske činnosti).* |
| 11. Sú splnené všetky kritériá (kumulovane) definované článkom 107 ods. 1 Zmluvy o fungovaní EÚ: 1. prevod štátnych (označovaných aj ako verejné zdroje) zdrojov a pripísateľnosť opatrenia pomoci štátu,
2. ekonomické zvýhodnenie príjemcu pomoci (hospodárska výhoda),
3. selektívnosť opatrenia pomoci,
4. narušenie hospodárskej súťaže alebo hrozba narušenia hospodárskej súťaže,
5. vplyv na vnútorný obchod (stačí aj potenciálny) medzi členskými štátmi EÚ?
 | Ad a)Vyberte položku.Ad b)Vyberte položku.Ad c)Vyberte položku.Ad d)Vyberte položku.Ad e)Vyberte položku.Ak je odpoveď na všetky kritériá ÁNO, prejdite na otázku č. 12.Ak je odpoveď aspoň na jedno kritérium NIE, prejdite na časť V. testu a vyberte možnosť „Podpora hospodárskej činnosti, ale nesplnené aspoň jedno kritérium testu štátnej pomoci – mimo pravidiel v oblasti štátnej pomoci“. |  |
| 12. Je možné hospodárske činnosti, ktoré majú byť predmetom podpory, preukázateľne klasifikovať ako služby vo všeobecnom hospodárskom záujme (SVHZ)? | Vyberte položku. Ak je odpoveď ÁNO, prejdite na časť IV. testu.Ak je odpoveď NIE, prejdite na otázku č. 13. |  |
| 13. Je možné pomoc poskytnúť podľa pravidiel pre poskytovanie minimálnej pomoci (najmä z hľadiska výšky pomoci)[[2]](#footnote-2)? | Vyberte položku.Ak je odpoveď ÁNO, prejdite na otázku č. 14.Ak je odpoveď NIE, prejdite na otázku č. 15. | *Je potrebné doplniť zdôvodnenie k odpovedi, najmä v prípade, ak je odpoveď ÁNO (potvrdiť, podľa ktorého nariadenia de minimis bude pomoc poskytnutá, že nejde o odvetvie vylúčené z poskytovania minimálnej pomoci, že bolo overené, či žiadateľ tvorí/netvorí jediný podnik s inými subjektmi, že nebude prekročený strop minimálnej pomoci).* |
| 14. Vyberte, ako bude minimálna pomoc poskytnutá:1. v rámci schémy minimálnej pomoci
2. ako minimálna pomoc ad hoc
 | Vyberte položku.Ak ste označili písmeno a), prejdite na časť V. testu a vyberte možnosť „Pomoc bude poskytnutá v rámci schémy minimálnej pomoci“.Ak ste označili písmeno b), prejdite na časť V. testu a vyberte možnosť „Pomoc bude poskytnutá ako minimálna pomoc ad hoc“. | *V prípade výberu písm. a) uveďte názov schémy minimálnej pomoci.* |
| 15. Vyberte právny základ pre poskytnutie štátnej pomoci[[3]](#footnote-3):1. vybrané nariadenie o skupinových výnimkách
2. usmernenia/oznámenia Európskej komisie
3. vybraný článok Zmluvy o fungovaní EÚ
 | Vyberte položku.Ak ste označili písmeno a), prejdite na bod č. 16.Ak ste označili písmeno b) alebo c), prejdite na časť V. testu a vyberte možnosť „Pomoc bude notifikovaná Európskej komisii“. | *V prípade výberu písm. a) uveďte názov konkrétneho nariadenia o skupinových výnimkách.**V prípade výberu písm. b) uveďte názov konkrétneho usmernenia/oznámenia Európskej komisie.**V prípade výberu písm. c) uveďte názov konkrétneho článku Zmluvy o fungovaní EÚ.* |
| 16. Vyberte, ako bude štátna pomoc poskytnutá:1. v rámci schémy štátnej pomoci
2. ako štátna pomoc ad hoc
 | Vyberte položku.Ak ste označili písmeno a), prejdite na časť V. testu a vyberte možnosť „Pomoc bude poskytnutá podľa nariadenia o skupinových výnimkách, v rámci schémy štátnej pomoci“.Ak ste označili písmeno b), prejdite na časť V. testu a vyberte možnosť „Pomoc bude poskytnutá podľa nariadenia o skupinových výnimkách, ako štátna pomoc ad hoc“. | *V prípade výberu písm. a) uveďte názov schémy štátnej pomoci.* |
|  |
| **IV. SLUŽBY VO VŠEOBECNOM HOSPODÁRSKOM ZÁUJME** |
|  |
| 17. Majú byť na základe výzvy/projektu podporené hospodárske činnosti, ktoré možno preukázateľne klasifikovať ako služby vo všeobecnom hospodárskom záujme[[4]](#footnote-4) (na základe vnútroštátneho zákona, osobitnej analýzy preukazujúcej, že ide o SVHZ)? | Vyberte položku.Ak je odpoveď ÁNO, prejdite na otázku č. 18.Ak je odpoveď NIE, vráťte sa na časť III. testu. | *Je potrebné doplniť zdôvodnenie k odpovedi (napr. uviesť o aký typ služby ide a zároveň doplniť odkaz na dokument/vnútroštátny zákon, ktorý preukazuje, že službu možno považovať za službu vo všeobecnom hospodárskom záujme.* |
| 18. Sú splnené všetky kritériá (kumulovane) definované pre služby všeobecného hospodárskeho záujmu v zmysle rozsudku Altmark C-280/00 vrátane osobitného charakteru služby: a) podnik, ktorému bola poskytnutá pomoc bol poverený realizáciou záväzkov služby vo verejnom záujme a tieto záväzky boli jasne definované,b) kritériá, na základe ktorých je vypočítaná kompenzácia boli vopred určené objektívnym a transparentným spôsobom,c) kompenzácia nepresahuje sumu nevyhnutnú na pokrytie všetkých výdavkov alebo ich časti vzniknutých pri plnení záväzkov služieb vo verejnom záujme, zohľadniac pri tom súvisiace príjmy ako aj primeraný zisk,d) ak sa výber podniku povereného realizáciou záväzkov služieb vo verejnom záujme neuskutočnil prostredníctvom výberového konania v rámci verejnej súťaže, výška nevyhnutnej kompenzácie je určená na základe analýzy výdavkov, ktoré by stredne veľký podnik, dobre riadený a primerane vybavený prostriedkami vynaložil pri realizácii týchto záväzkov, zohľadniac pri tom súvisiace príjmy ako aj primeraný zisk pri realizácii týchto záväzkov? | Ad a)Vyberte položku.Ad b)Vyberte položku.Ad c)Vyberte položku.Ad d)Vyberte položku.Ak je pri všetkých podmienkach uvedené ÁNO, prejdite na časť V. testu a vyberte možnosť „Podpora služieb vo všeobecnom hospodárskom záujme, splnené všetky kritériá rozsudku Altmark – mimo pravidiel v oblasti štátnej pomoci“.Ak je aspoň pri jednej podmienke uvedené NIE, prejdite na otázku č. 19. | *Je potrebné doplniť zdôvodnenie k odpovedi (alebo priložiť samostatný dokument s vyhodnotením), najmä v prípade, ak sú všetky podmienky vyhodnotené ako splnené.* |
| 19. Sú splnené podmienky na poskytnutie pomoci podľa Rozhodnutia Komisie z 20. decembra 2011 o uplatňovaní článku 106 ods. 2 Zmluvy o fungovaní Európskej únie na štátnu pomoc vo forme náhrady za službu vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu? | Vyberte položku.Ak je odpoveď ÁNO, prejdite na časť V. testu a vyberte možnosť „Podpora služieb vo všeobecnom hospodárskom záujme – rozhodnutie Komisie“.Ak je odpoveď NIE, prejdite na otázku č. 20. | *Je potrebné doplniť zdôvodnenie k odpovedi.* |
| 20. Sú splnené podmienky na poskytnutie pomoci podľa Oznámenia Komisie – Rámec Európskej únie pre štátnu pomoc vo forme náhrady za služby vo verejnom záujme? | Vyberte položku.Ak je odpoveď ÁNO, prejdite na časť V. testu a vyberte možnosť „Podpora služieb vo všeobecnom hospodárskom záujme – rámec – notifikácia“.Ak je odpoveď NIE, prejdite na otázku č. 21. | *Je potrebné doplniť zdôvodnenie k odpovedi.*  |
| 21. Sú splnené podmienky na poskytnutie pomoci podľa nariadenia Európskeho parlamentu a Rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia rady (EHS) č. 1191/69 a (EHS) č. 1107/70? | Vyberte položku.Ak je odpoveď ÁNO, prejdite na časť V. testu a vyberte možnosť „Podpora služieb vo všeobecnom hospodárskom záujme – železničná a cestná osobná doprava“.Ak je odpoveď NIE, posúďte opatrenie pomoci podľa častí I., II. alebo III. testu. |  |
|  |
| **V. VYHODNOTENIE** | Vyberte položku.  |
|  |

Meno a priezvisko.............................................................

Podpis: ..........................................

Miesto a dátum podpisu: ....................................................

**VYSVETLIVKY K JEDNOTLIVÝM ČASTIAM**

**TESTU ŠTÁTNEJ POMOCI**

**POJEM PODNIK**

Pravidlá v oblasti štátnej pomoci a minimálnej pomoci sa vzťahujú len na podnik.

**Za podnik** sa považuje každý subjekt, ktorý vykonáva hospodársku činnosť bez ohľadu na právne postavenie a spôsob financovania (napr. SZČO, právnická osoba, nezisková organizácia, občianske združenie, športový klub). Klasifikácia subjektu ako podniku sa vždy týka konkrétnej činnosti. Subjekt vykonávajúci hospodársku a nehospodársku činnosť sa
pokladá za podnik len v súvislosti s vykonávaním hospodárskej činnosti.

**Hospodárskou činnosťou** je každá činnosť, ktorá spočíva v ponuke tovaru a/alebo
služieb na trhu.

**Štátnou pomocou, resp. minimálnou pomocou** sú také opatrenia v prospech podnikov, ktoré spĺňajú všetky kumulatívne kritériá uvedené v článku 107 ods. 1 Zmluvy o fungovaní Európskej únie, t. j.:

* prevod  štátnych  zdrojov  (tiež  označované  ako verejné  zdroje) a pripísateľnosť  opatrenia pomoci štátu (zahŕňajú aj vnútroštátne zdroje a zdroje EÚ, ak vnútroštátne orgány o nich môžu rozhodovať);
* ekonomické zvýhodnenie príjemcu pomoci - hospodárska výhoda, ktorú by podnik nemohol získať za bežných trhových podmienok, teda bez zásahu štátu (nielen finančná výhoda, ale aj oslobodenie od hospodárskej záťaže), posudzuje sa na všetkých úrovniach;
* selektívnosť opatrenia pomoci - opatrenia, ktoré selektívnym spôsobom zvýhodňujú niektoré podniky alebo kategórie podnikov, resp. výrobu určitých druhov tovarov alebo niektoré odvetvia hospodárstva;
* narušenie  (stačí aj potenciálne)  hospodárskej súťaže - opatrenie poskytnuté štátom sa pokladá za opatrenie narúšajúce hospodársku súťaž alebo hroziace narušením hospodárskej súťaže, ak sa ním môže zlepšiť konkurenčné postavenie príjemcu v porovnaní s inými podnikmi, s ktorými súťaží;
* vplyv (aj potenciálny) na obchod medzi členskými štátmi EÚ – podľa súdov „ak finančná pomoc priznaná štátom posilňuje postavenie podniku v porovnaní s inými podnikmi, ktoré si konkurujú v obchode v rámci EÚ, tento obchod sa musí považovať za ovplyvnený pomocou“.

**Tieto kritériá sú kumulatívne a musia byť splnené všetky súčasne**. Ak aspoň jedno z uvedených kritérií (hociktoré) nie je splnené, nepôjde o štátnu pomoc. Ak by boli splnené všetky kritériá testu štátnej pomoci, opatrenie v prospech podniku predstavuje štátnu pomoc, resp. minimálnu pomoc a pri poskytnutí pomoci je potrebné postupovať v súlade s pravidlami štátnej pomoci, resp. minimálnej pomoci.

**ČINNOSTI NEHOSPODÁRSKEHO CHARAKTERU**

Podpora činností nehospodárskeho charakteru nepodlieha pravidlám v oblasti
štátnej pomoci.

**Príklady vybraných oblastí:**

* + - * **oblasť výkonu verejných právomocí** - subjekt možno považovať za subjekt vykonávajúci verejnú právomoc, ak predmetná činnosť tvorí súčasť základných funkcií štátu, alebo je spojená s týmito funkciami svojou povahou, cieľom a pravidlami, ktorým podlieha (napr. činnosť armády a polície, organizácia, financovanie a výkon trestu odňatia slobody, bezpečnosť a riadenie letovej prevádzky, dohľad na účely boja proti znečisťovaniu).
* **oblasť vzdelávania v rámci vnútroštátneho systému vzdelávania**
* verejné vzdelávanie organizované v rámci vnútroštátneho systému
vzdelávania, ktoré financuje a nad ktorým vykonáva dohľad štát,
* na nehospodársku povahu verejného vzdelávania nemá v zásade vplyv ani
skutočnosť, že žiaci alebo ich rodičia musia niekedy zaplatiť poplatok za
výučbu alebo zápis do školy, ktorý predstavuje príspevok na prevádzkové
náklady systému – tieto finančné príspevky často kryjú iba zlomok
skutočných nákladov na službu, a preto ich nemožno pokladať za odmenu
za poskytovanú službu (napr. odborná príprava, verejné materské, základné a stredné školy),
* *pozor pri súkromných školách a celoživotnom vzdelávaní* – je potrebné skúmať podiel zdrojov financovania (príspevky štátu vs. poplatky od rodičov/študentov a iné obchodné prostriedky), t. j. či sú primárne financované štátom alebo nie, rovnako ako to, či sú súčasťou celoštátneho systému vzdelávania, nad ktorým vykonáva dohľad štát.
* **oblasť výskumu a vývoja**
* základné/primárne činnostivýskumných organizácií a výskumných infraštruktúr - vzdelávanie zamerané na zvýšenie počtu kvalifikovaných ľudských zdrojov a zlepšenie ich kvalifikácie v rámci vnútroštátneho systému vzdelávania, ktoré financuje a nad ktorým vykonáva dohľad štát; nezávislý výskum a vývoj s cieľom rozšíriť poznatky a lepšie porozumieť daným témam vrátane spolupráce pri výskume a vývoji, ak sa výskumná organizácia alebo výskumná infraštruktúra zapájajú do efektívnej spolupráce; rozsiahle šírenie výsledkov výskumu na nevýlučnom a nediskriminačnom základe, napríklad prostredníctvom výuky, databáz s voľným prístupom, verejne prístupných publikácií alebo slobodného softvéru.
* činnosti v oblasti transferu (prenosu) poznatkov (napr. licencie, tvorba vedľajších
produktov), ak sú vykonávané buď výskumnou organizáciou alebo
výskumnou infraštruktúrou (vrátane ich oddelení alebo pobočiek), alebo
spoločne s ďalšími takýmito subjektmi alebo v ich mene, a ak sa všetky
zisky/príjmy z uvedených činností opätovne investujú do základných/primárnych činností príslušnej výskumnej organizácie alebo výskumnej infraštruktúry.
Nehospodárska povaha uvedených činností zostáva zachovaná aj v prípade „zverenia dodávok“ príslušných služieb tretím stranám prostredníctvom otvoreného postupu verejného obstarávania.
* **oblasť kultúry alebo ochrany kultúrneho dedičstva (vrátane ochrany prírody)**
* verejné financovanie činností, ktoré sú organizované nekomerčným spôsobom, prístupné pre verejnosť a sú nespoplatnené,
* verejné financovanie činností, ktoré sú prístupné pre verejnosť a poplatok
vyberaný od návštevníkov alebo účastníkov, ktorý pokrýva len zlomok skutočných nákladov,
plní čisto sociálny a kultúrny účel nehospodárskej povahy,
* činnosti, ktoré sú objektívne nenahraditeľné, čím sa vylučuje existencia
skutočného trhu (napr. archívy).
* **oblasť športu**
* činnosti v oblasti amatérskeho športu (za amatérsky šport[[5]](#footnote-5) sa obvykle
považujú kluby pôsobiace v nižších ligových súťažiach a
detské/mládežnícke kluby)
* činnosti na podporu detí a mládeže.
* **oblasť infraštruktúry**
* všeobecná infraštruktúra prístupná širokej verejnosti bez obmedzení (napr. parky, ihriská, cesty, mosty, cyklotrasy),
* infraštruktúra, ktorá sa nemá komerčne využívať,
* infraštruktúra, ktorá sa využíva na činnosti, ktoré štát spravidla vykonáva v
rámci výkonu svojich verejných právomocí.

*Bližšie informácie týkajúce sa nehospodárskej činnosti je možné nájsť v dokumente „Metodické usmernenie – Prípady nepodliehajúce pravidlám v oblasti štátnej pomoci“, ktorý je zverejnený na webovom sídle* [*http://www.statnapomoc.sk/?cat=45*](http://www.statnapomoc.sk/?cat=45)*.*

**INFRAŠTRUKTÚRNE PROJEKTY NEHOSPODÁRSKEHO CHARAKTERU S DOPLNKOVÝM HOSPODÁRSKYM VYUŽITÍM**

Ak sa v prípade zmiešaného použitia infraštruktúra využíva **takmer výlučne na
nehospodársku činnosť**, jej financovanie ako celok môže patriť mimo rozsah
pôsobnosti pravidiel štátnej pomoci, a to za predpokladu, že hospodárske využitie je
čisto sprievodnou činnosťou, teda činnosťou, ktorá je priamo spojená s prevádzkou
infraštruktúry a je pre ňu nevyhnutná alebo je neoddeliteľne spojená s jej hlavným
nehospodárskym využitím. Za takýto by sa mal považovať prípad, keď hospodárske
činnosti **spotrebúvajú tie isté vstupy ako základné nehospodárske činnosti**,
napríklad materiál, vybavenie, prácu alebo fixný kapitál.

Sprievodné hospodárske činnosti musia mať vzhľadom na kapacitu infraštruktúry
obmedzený rozsah. Hospodárske využitie infraštruktúry možno v tejto súvislosti
považovať za vedľajšie, ak kapacita **vyčlenená každý rok** na túto činnosť
**neprekračuje 20 % celkovej ročnej kapacity infraštruktúry**[[6]](#footnote-6).

Napríklad prenájom zariadenia/priestorov za odplatu je hospodárskou činnosťou.
Aby sa na túto odplatnú službu nevzťahovali pravidlá štátnej pomoci, takéto priestory
(primárne využívané na nehospodársku činnosť) nemôžu byť využívané na účel
prenajatia viac ako 20 % z celkovej ročnej kapacity a prenájom musí byť za trhových
podmienok a za trhové ceny, aby sa predišlo možnej štátnej pomoci, resp.
minimálnej pomoci na ďalšej úrovni.

V prípade, ak budú v rámci takýchto priestorov vykonávané viaceré druhy
hospodárskych činností (napr. žiadateľ bude organizovať vzdelávacie kurzy a
zároveň bude priestory prenajímať iným subjektom), **strop 20 % sa vzťahuje na
všetky činnosti hospodárskeho charakteru spolu, t. j. nie 20 % na každú
hospodársku činnosť samostatne.**

Zo strany príjemcu je potrebné jednoznačné preukázanie doplnkovosti
hospodárskeho využitia infraštruktúry počas životnosti investície, týka sa to aj monitorovania dodržiavania limitu 20 % ročnej kapacity zo strany príjemcu. Na preukázanie sledovania doplnkového charakteru hospodárskeho využívania infraštruktúry príjemca uchováva podpornú dokumentáciu (napr. účtovné záznamy, rozvrh učebne, časový harmonogram
komerčného využitia a pod.). Príjemca sleduje využitie kapacity vždy pre konkrétny
kalendárny rok.

Dôležitou podmienkou pre poskytovateľa pomoci je aj **stanovenie mechanizmu
spätného vymáhania pre prípad, že hospodárske využitie prekročí 20 %
celkovej ročnej kapacity**.

***Príklady činností nehospodárskeho charakteru s doplnkovým hospodárskym využitím:***

* odborná škola, ktorá príležitostne prenajíma svoje zariadenia/priestory/učebne
iným vzdelávacím inštitúciám na realizáciu platených vzdelávacích kurzov
(napr. kurzy celoživotného vzdelávania),
* odborná škola získa vybavenie pre učebňu a v rámci vyučovania vyrába
cukrárenské výrobky, ktoré následne distribuuje do prevádzok cukrární,
* futbalový/zimný štadión využívaný primárne amatérskym športovým klubom a
športovými klubmi pre deti/mládež, občasne prenajímaný na kultúrne a
spoločenské akcie alebo na tréningy profesionálneho športového klubu,
* budova mestského / obecného úradu, ktorej časť je hospodársky využívaná,
* mestské kultúrne stredisko, v ktorom sú organizované najmä kultúrne
podujatia určené širokej verejnosti a nespoplatnené, občas prenajímané na
kultúrne / spoločenské / politické podujatia.

*Bližšie informácie týkajúce sa nehospodárskej činnosti s doplnkovým hospodárskym využitím je možné nájsť v dokument „Metodické usmernenie – Prípady nepodliehajúce pravidlám v oblasti štátnej pomoci“, ktorý je zverejnený na webovom sídle* [*http://www.statnapomoc.sk/?cat=45*](http://www.statnapomoc.sk/?cat=45)*.*

**LOKÁLNY CHARAKTER HOSPODÁRSKYCH ČINNOSTÍ**

V tomto prípade nie je splnené jedno z kritérií testu štátnej pomoci, a to **“vplyv
(stačí aj potenciálny) na obchod medzi členskými štátmi EÚ”**, a preto takéto
opatrenia pravidlám v oblasti štátnej pomoci nepodliehajú. Vzhľadom na osobitné
okolnosti prípadov, ktoré je potrebné preukázať, majú v tomto prípade opatrenia iba
miestny/lokálny charakter, čím nedochádza k ovplyvneniu obchodu medzi členskými
štátmi EÚ.

**Lokálny charakter je potrebné vždy posúdiť samostatne v každom jednotlivom
prípade a zohľadniť osobitosti každého prípadu**[[7]](#footnote-7).

Lokálny charakter je potrebné preukázať a mať k dispozícii dokumentáciu, ktorá
ho potvrdzuje, napr. vo forme štatistických údajov, prieskumov trhu, podkladov
týkajúcich sa existujúcich zariadení, analýzou, vyhláseniami žiadateľa a inými
relevantnými dokumentmi. V prípade, ak nebude možné preukázať lokálny charakter,
je potrebné postupovať v súlade s pravidlami pre poskytovanie štátnej
pomoci / minimálnej pomoci.

Európska komisia sa vo svojich rozhodnutiach, v ktorých dospela k záveru, že nie
je splnené kritérium vplyvu na obchod medzi členskými štátmi EÚ, zamerala najmä
na nasledovné skutočnosti:

* príjemca dodáva tovar alebo služby v obmedzenej oblasti v rámci členského
štátu,
* neexistuje pravdepodobnosť, že by príjemca prilákal zákazníkov z iných
členských štátov,
* nedá sa predpokladať, že by opatrenie malo viac než len okrajový vplyv na
podmienky cezhraničných investícií alebo usadenie sa.

Presný zoznam kritérií, po splnení ktorých by bolo možné preukázať lokálny
charakter, zo strany Európskej komisie definovaný nebol.

*Bližšie informácie týkajúce sa lokálneho charakteru je možné nájsť v dokument „Metodické usmernenie – Prípady nepodliehajúce pravidlám v oblasti štátnej pomoci“, ktorý je zverejnený na webovom sídle* [*http://www.statnapomoc.sk/?cat=45*](http://www.statnapomoc.sk/?cat=45)*.*

**MINIMÁLNA POMOC**

Minimálna pomoc predstavuje pomoc poskytnutú jedinému podniku počas obdobia troch fiškálnych rokov, ktorá nepresahuje stropy stanovené v nariadeniach Komisie o minimálnej pomoci. Obdobie troch fiškálnych rokov pokrýva aktuálny fiškálny rok a dva predchádzajúce fiškálne roky (napr. ak sa pomoc plánuje poskytnúť v roku 2021 do obdobia troch fiškálnych rokov spadajú roky 2021, 2020 a 2019).

**Poskytovanie minimálnej pomoci upravujú nasledovné nariadenia**:

* + **nariadenie Komisie č. 1407/2013** z 18. decembra 2013 o uplatňovaní článkov 107 a 108 Zmluvy o fungovaní Európskej Únie na pomoc *de minimis* v platnom znení – strop (maximálna výška pomoci) **- 200 000 €, resp. 100 000 €** pre podniky vykonávajúce cestnú nákladnú dopravu.
	+ **nariadenie Komisie (EÚ) č. 1408/2013** z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc de minimis v sektore poľnohospodárstva v platnom znení - strop **20 000 €**, vnútroštátna horná hranica pre Slovenskú republiku 29 947 167 €.
	+ **nariadenie Komisie (EÚ) č. 717/2014** z 27. júna 2014 o uplatňovaní článkov 107 a 108 Zmluvy o fungovaní Európskej únie na pomoc de minimis v sektore rybolovu a akvakultúry v platnom znení - strop **30 000 €**, vnútroštátna horná hranica pre Slovenskú republiku **860 000 €**.
	+ **nariadenie Komisie (EÚ) č. 360/2012** z 25. apríla 2012 o uplatňovaní článkov 107 a 108 Zmluvy o fungovaní Európskej únie na pomoc de minimis v prospech podnikov poskytujúcich SVHZ v platnom znení - strop **500 000 €**.

**ŠTÁTNA POMOC**

**Štátna pomoc - skupinová výnimka**

V prípade poskytnutia štátnej pomoci oslobodenej od notifikačnej povinnosti je potrebné, aby boli dodržané všeobecné podmienky uvedené v kapitole I nariadenia a zároveň osobitné podmienky pre rôzne kategórie (účely) pomoci uvedené v kapitole III nariadenia (v závislosti od jednotlivých účelov pomoci – oprávnené projekty, oprávnené náklady, podmienky poskytnutia pomoci, výška a intenzita pomoci), pre ktoré sa má plánovaná pomoc poskytnúť.

**Poskytovanie štátnej pomoci upravujú nasledovné nariadenia:**

* **nariadenie Komisie (EÚ) č. 651/2014** zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy v platnom znení – *stropy vymedzujúce notifikačnú povinnosť sú uvedené v článku 4*
* **nariadenie Komisie (EÚ) č. 702/2014** z 25. júna 2014 , ktorým sa určité kategórie pomoci v odvetví poľnohospodárstva a lesného hospodárstva a vo vidieckych oblastiach vyhlasujú za zlučiteľné s vnútorným trhom pri uplatňovaní článkov 107 a 108 Zmluvy o fungovaní Európskej únie v platnom znení – *stropy vymedzujúce notifikačnú povinnosť sú uvedené v článku 4*
* **nariadenie Komisie (EÚ) č. 1388/2014** zo 16. decembra 2014, o vyhlásení určitých kategórií pomoci poskytovanej podnikom pôsobiacim vo výrobe, spracovaní a odbyte produktov rybolovu a akvakultúry za zlučiteľné s vnútorným trhom podľa článkov 107 a 108 Zmluvy o fungovaní Európskej únie – *strop vymedzujúci notifikačnú povinnosť je uvedený v článku 2*
* **rozhodnutie Komisie** z 20. decembra 2011 o uplatňovaní článku 106 ods. 2 Zmluvy o fungovaní Európskej únie na štátnu pomoc vo forme náhrady za službu vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu (2012/21/EÚ)
* **nariadenie Európskeho parlamentu a Rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70**

**Štátna pomoc - notifikácia opatrenia štátnej pomoci[[8]](#footnote-8)**

Pred poskytnutím štátnej pomoci, ktorá nie je oslobodená od notifikačnej povinnosti, je potrebné požiadať Európsku komisiu o schválenie poskytnutia štátnej pomoci (všeobecná notifikačná povinnosť).

Poskytovateľ štátnej pomoci je povinný podať pred poskytnutím štátnej pomoci žiadosť o schválenie poskytnutia štátnej pomoci Európskou komisiou. Notifikáciu predkladá poskytovateľ štátnej pomoci koordinátorovi pomoci, ktorým je Protimonopolný úrad SR. Koordinátor pomoci posúdi súlad predloženej notifikácie s osobitnými predpismi pre štátnu pomoc, a ak notifikácia obsahuje údaje potrebné na vydanie rozhodnutia, bezodkladne požiada Európsku komisiu o vydanie rozhodnutia. Formuláre potrebné pre notifikovanie štátnej pomoci sú dostupné na webovom sídle koordinátora pomoci <http://www.statnapomoc.sk/?p=992>.

**SLUŽBY**

**VO VŠEOBECNOM HOSPODÁRSKOM ZÁUJME**

Služby vo všeobecnom hospodárskom záujme[[9]](#footnote-9) sú hospodárske činnosti, ktorých výsledkom je všeobecný verejný prospech, a ktoré by sa na trhu nevyskytovali bez verejnej intervencie (alebo by boli poskytnuté za iných podmienok, pokiaľ ide o kvalitu, bezpečnosť, dostupnosť, rovnaký prístup alebo všeobecný prístup). Záväzok služby vo verejnom záujme poskytovateľovi vzniká prostredníctvom **poverenia** a na základe kritéria všeobecného záujmu, čím sa zabezpečí, aby sa služba poskytovala za podmienok, ktoré jej umožňujú plniť jej poslanie.

Základné znaky služby vo všeobecnom hospodárskom záujme: služby vychádzajú z verejného záujmu, služby sú adresované verejnosti, trh nie je schopný zabezpečiť službu pri dodržaní nárokov na uspokojenie verejného záujmu (cena, kvalita, kontinuita, dostupnosť).

Príklady činností, ktoré môžu byť považované za služby vo všeobecnom hospodárskom záujme: zdravotná starostlivosť, sociálne služby, sociálne bývanie, starostlivosť o zraniteľné skupiny, vybrané činnosti v oblasti ochrany životného prostredia (napr. v oblasti diverzifikácie).

Kompenzácia služby vo verejnom záujme **nepredstavuje štátnu pomoc** v zmysle článku 107 ods. 1 Zmluvy o fungovaní Európskej únie za predpokladu splnenia štyroch kumulatívnych podmienok (rozsudok ALTMARK):

* príjemca musí skutočne plniť záväzky služby vo verejnom záujme a záväzky musia byť jasne definované,
* parametre, na základe ktorých sa náhrada vypočítava, musia byť vopred stanovené objektívnym a transparentným spôsobom,
* náhrada nesmie presiahnuť sumu potrebnú na pokrytie všetkých alebo časti nákladov vzniknutých pri plnení záväzkov služby vo verejnom záujme pri zohľadnení relevantných príjmov a primeraného zisku,
* ak podnik, ktorý má plniť záväzky služby vo verejnom záujme, nebol v konkrétnom prípade vybraný v súlade s postupom verejného obstarávania, ktorý by umožnil výber uchádzača schopného poskytovať tieto služby verejnosti za najnižšiu cenu, výška potrebnej náhrady sa musí stanoviť na základe analýzy nákladov, ktoré by vznikli bežnému podniku, dobre riadenému a primerane vybavenému príslušnými prostriedkami.

**Ak nie sú splnené vyššie uvedené kumulatívne podmienky, opatrenia pomoci vo forme služieb vo všeobecnom hospodárskom záujme podliehajú pravidlám EÚ v oblasti štátnej pomoci a postupu podľa zákona o štátnej pomoci.**

**Poskytovanie služieb vo všeobecnom hospodárskom záujme upravuje:**

* **oznámenie Komisie o uplatňovaní pravidiel štátnej pomoci Európskej únie na náhrady za služby všeobecného hospodárskeho záujmu (2012/C 8/02)** – objasňuje základné pojmy z oblasti štátnej pomoci, ktoré sa týkajú služieb vo všeobecnom hospodárskom záujme, napr. pojmy pomoc, služba vo všeobecnom hospodárskom záujme, hospodárska činnosť, vzťah medzi verejným obstarávaním a pravidlami štátnej pomoci.
* **rozhodnutie Komisie z 20. decembra 2011 o uplatňovaní článku 106 ods. 2 Zmluvy o fungovaní Európskej únie na štátnu pomoc vo forme náhrady za službu vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu (2012/21/EÚ)** – obsahuje podmienky, pri splnení ktorých nie je potrebné štátnu pomoc vo forme náhrady za služby vo všeobecnom hospodárskom záujme notifikovať Európskej komisii.
* **rámec Európskej únie pre štátnu pomoc vo forme náhrady za služby vo verejnom záujme (2011) (2012/C 8/03)** – stanovuje pravidlá na posudzovanie náhrady za služby vo všeobecnom hospodárskom záujme, ktorá predstavuje štátnu pomoc a nie je rozhodnutím oslobodená od notifikácie. Tieto prípady sa musia notifikovať Komisii a môžu byť vyhlásené za zlučiteľné, ak spĺňajú kritériá rámca.
* **nariadenie Európskeho parlamentu a Rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70** - účelom tohto nariadenia je vymedziť, ako môžu príslušné orgány v súlade s pravidlami práva Spoločenstva konať v oblasti verejnej osobnej dopravy, aby zabezpečili poskytovanie služieb všeobecného záujmu, ktoré by boli okrem iného početnejšie, bezpečnejšie, kvalitnejšie alebo poskytované pri nižších nákladoch ako tie, ktorých poskytovanie by umožnilo samotné fungovanie trhu.
* **nariadenie Komisie (EÚ) č. 360/2012 z 25. apríla 2012 o uplatňovaní článkov 107 a 108 Zmluvy o fungovaní Európskej únie na pomoc de minimis v prospech podnikov poskytujúcich služby všeobecného hospodárskeho záujmu v platnom znení**

Služby vo všeobecnom hospodárskom záujme je možné poskytnúť ako minimálnu pomoc[[10]](#footnote-10) alebo ako štátnu pomoc.[[11]](#footnote-11)

**PROCESNÝ POSTUP PRI POSKYTOVANÍ ŠTÁTNEJ POMOCI A MINIMÁLNEJ POMOCI**

Ak opatrenie predstavuje štátnu pomoc, resp. minimálnu pomoc, je zároveň potrebné zabezpečiť postup v súlade so zákonom č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) (ďalej len „zákon o štátnej pomoci“).

Štátnu pomoc, resp. minimálnu pomoc je možné poskytnúť na základe **schémy štátnej pomoci**[[12]](#footnote-12), resp. **schémy minimálnej pomoci[[13]](#footnote-13)** (schéma je záväzný dokument, ktorý komplexne upravuje poskytovanie pomoci jednotlivým príjemcom) alebo ako **štátnu pomoc ad hoc[[14]](#footnote-14)**, resp. **minimálnu pomoc ad hoc[[15]](#footnote-15)** (pomoc, ktorá sa neposkytuje na základe schémy).

V prípade poskytovania štátnej pomoci, resp. minimálnej pomoci podľa schémy je potrebné postupovať v súlade s § 7 zákona o štátnej pomoci a v súlade s jedným z vyššie uvedených nariadení. Schémy štátnej pomoci, resp. minimálnej pomoci vypracováva poskytovateľ pomoci, ktorý je povinný zaslať návrh schémy koordinátorovi pomoci so žiadosťou o stanovisko.

V prípade poskytovania štátnej pomoci ad hoc, resp. minimálnej pomoci ad hoc je potrebné postupovať v súlade s § 8 zákona o štátnej pomoci a v súlade s jedným z vyššie uvedených nariadení, t. j. poskytovateľ pomoci je pred poskytnutím pomoci zaslať koordinátorovi pomoci žiadosť o stanovisko k štátnej/minimálnej pomoci ad hoc.

1. Napr. analytická evidencia. [↑](#footnote-ref-1)
2. Bližšie informácie vo vysvetlivkách v časti „Minimálna pomoc“. [↑](#footnote-ref-2)
3. Bližšie informácie vo vysvetlivkách v časti „Štátna pomoc“. [↑](#footnote-ref-3)
4. Bližšie informácie vo vysvetlivkách v časti „Služby vo všeobecnom hospodárskom záujme“. [↑](#footnote-ref-4)
5. Definíciu profesionálneho športu je možné nájsť v čl. 2 bod 143 nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy v platnom znení [↑](#footnote-ref-5)
6. Sleduje sa napr. časový harmonogram využitia infraštruktúry, využitie podlahovej plochy infraštruktúry, a to na ročnej báze. [↑](#footnote-ref-6)
7. Lokálny charakter spravidla nemajú opatrenia, ktoré sa týkajú bežne obchodovateľných komodít (napr. predaj medu, vína lokálnymi pestovateľmi). [↑](#footnote-ref-7)
8. Notifikované opatrenia pomoci (podľa poskytovateľov pomoci) <http://www.statnapomoc.sk/?p=1093>.

Usmernenia a oznámenia Komisie <http://www.statnapomoc.sk/?p=1068>, články Zmluvy o fungovaní Európskej únie. [↑](#footnote-ref-8)
9. Príručka k uplatňovaniu pravidiel Európskej únie týkajúcich sa štátnej pomoci, verejného obstarávania a vnútorného trhu na služby vo všeobecnom hospodárskom záujme a najmä na sociálne služby vo všeobecnom hospodárskom záujme je dostupná na webovom sídle <http://www.statnapomoc.sk/?p=4699>. [↑](#footnote-ref-9)
10. Pozri časť „Minimálna pomoc“ [↑](#footnote-ref-10)
11. Pozri časť „Štátna pomoc“ [↑](#footnote-ref-11)
12. Platné a účinné schémy štátnej pomoci sú dostupné na webovom sídle <http://www.statnapomoc.sk/?cat=10> a <http://www.statnapomoc.sk/?p=5003>. [↑](#footnote-ref-12)
13. Platné a účinné schémy minimálnej pomoci sú dostupné na webových sídlach - <http://www.statnapomoc.sk/?cat=11> a <http://www.statnapomoc.sk/?p=5001>. [↑](#footnote-ref-13)
14. Kontrolné zoznamy podmienok zlučiteľnosti s nariadením Komisie (EÚ) č. 651/2014 sú dostupné na webovom sídle <http://www.statnapomoc.sk/?p=1687>. [↑](#footnote-ref-14)
15. Metodický pokyn na zabezpečenie jednotného obsahu žiadosti o stanovisko poskytovateľov minimálnej pomoci ad hoc podľa nariadenia Komisie (EÚ) č. 1407/2013 z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc de minimis <http://www.statnapomoc.sk/?p=4663>. [↑](#footnote-ref-15)